<classify> Kuanzishwa kwa huduma hiyo mpya, kumetokana na taasisi hiyo kupania kuboresha maisha ya Watanzania, ikiwamo kundi la wajasiriamali ambalo limeendelea kusahauliwa na kampuni nyingi kupewa mikopo.Akizungumza katika uzinduzi huo, Mkurugenzi wa Bayport Financial Services, John Mbaga, alisema lengo lao ni kutoa fursa ya watumishi wa umma, wafanyakazi wa kampuni na wajasiriamali kutimiza ndoto za kumiliki ardhi nchini Tanzania.Huduma yetu katika mradi wa Vikuruti Kibaha mkoani Pwani, fomu zake zinapatikana katika matawi yote ya Tanzania Bara, huku fomu za kukopeshwa viwanja hivyo zikipatikana kwa wiki mbili, kuanzia Mei 22 hadi Juni 10 mwaka huu.Si lazima uwe mtumishi wa umma ili uwe na sifa ya kukopeshwa viwanja, ila hata wajasiriamali nao wamekumbukwa katika huduma hii nzuri kwa Watanzania wote, hivyo ni wakati wao sasa kuiunga mkono taasisi hii ili iweze kuwakomboa na kuwakwamua pia, alisema Mbaga.Akimwakilisha Mkuu wa Wilaya ya Kibaha katika uzinduzi huo, Ofisa Mipango wa Wilaya hiyo, Obed Katonge alisema kwamba Bayport imebuni huduma nzuri inayofaa kuungwa mkono na Watanzania wote, hasa kwa kuingia kwenye sekta ya ardhi inayopanda thamani siku hadi siku duniani kote.Serikali hususan kwenye wilaya yetu ya Kibaha tumepokea huduma hii kwa mikono miwili, ukizingatia kuwa wilaya yetu ni kati ya maeneo yanayokuwa kwa kasi, hivyo tunaamini tutaendelea kushirikiana na Bayport kwa ajili ya kuwapatia mwangaza wateja na wananchi wote kwa ujumla, alisema Katonge.Meneja Masoko na Mawasiliano wa Bayport Financial Services, Ngula Cheyo, alisema kuanzishwa kwa huduma hiyo mpya ni njia ya kunapanua wigo wao na shabaha ya kuwafaidisha wateja wao na Watanzania wote kwa huduma na bidhaa zilizothibitishwa kwa ubora zaidi.Bayport ilikaa na kufanya tafiti kadhaa zenye nia ya kujenga jamii na kuinua uchumi wa Watanzania wote, hivyo tukaona ipo haja ya kufungua ukurasa huu wa kukopesha viwanja, huku wateja wetu wakitakiwa kulipa kila mwezi katika vipindi vya miezi 24, ambapo kiwanja cha chini kabisa kinapatikana kwa Shilingi 1,700,000 na nzuri zaidi wateja wetu wanaweza kuona huduma nyingine nzuri za mikopo , alisema Cheyo.Meneja Bidhaa wa Bayport Financial Services, Thabit Mndeme alisema makato ya kiwanja chenye thamani ya Sh 1,400,000 kwa mjasiriamali ni 105,181.55, wakati mtumishi wa umma akilazimika kukatwa Sh 73,684.49, huku akiongeza kuwa mtu anaweza kupata kiwanja kwa malipo ya fedha taslimu.Naomba Watanzania wajitokeze kwa wingi kukopeshwa viwanja hivi ili watimize ndoto zao za ujenzi wa nyumba, maana Bayport imekuja kwa ajili ya kuboresha maisha ya Watanzania wote, maana tangu sasa kila mtu anaweza kuwa baba au mama mwenye nyumba, alisema Cheyo.  <topic>: uchumi 